
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 843 

' ’ ’ ~ — 12 Αυγούστου 1998 


ΠΕ ΡΙΕΧΟΜΕ ΝΑ 


ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ίδρυση Δημοσίου Ινστιτούτου Επαγγελματικής Κατά¬ 
ρτισης (Ι.Ε.Κ.) με την επωνυμία «Ίδρυμα Επαγ¬ 
γελματικής Κατάρτισης Βυζαντινών Τεχνών Ιερας 
Μητροπόλεως Βέροιας και Ναούσης». 1 

Αναπροσαρμογή των ισχυόντων τιμολογίων αμοιβής 
των φορτωτών ξηρός Χαλκίδας, έτους 1998. 2 

Συλλογική Σύμβαση Εργασίας Πληρωμάτων Ρ/Κ 
Βιομηχανικών Επιχειρήσεων. 3 

Σύσταση Νομικού Προσώπου με την επωνυμία «1ος 
Παιδικός Σταθμός» στο Δήμο Μυτιλήνης. 4 

Σύσταση Νομικού Προσώπου με την επωνυμία «2ος 
Παιδικός Σταθμός» στο Δήμο Μυτιλήνης. 5 

Υπαγωγή του προσωπικού της Κοινότητας Κιονίου Ν. 
Κεφαλληνίας και Ιθάκης στις διατάξεις του Α’ 
Βιβλίου Ν. 1188/81. 6 

Υπαγωγή του προσωπικού της Κοινότητας Σταυρού 
Ν. Κεφαλληνίας και Ιθάκης στις διατάξεις του Α’ 
Βιβλίου Ν. 1188/81. 7 

Συμμετοχή της Κοινότητας Ραμνής στον Σύνδεσμο 
Κοιν. περιοχής ΦρεΝ.Χανίων. 8 


Χορήγηση άδειας ασκήσεως επαγγέλματος Κοινωνι¬ 
κού Λειτουργού, στην Λάμπρου Σοφία του 
Σταύρου. 9 

Έγκριση τροποποίησης τοιν κανονισμών των Αμοι¬ 
βαίων Κεφαλαίων «ΕΥΡΩΠΑΪΚΗ ΠΙΣΤΗ ΑΝΑΓ1ΤΎ- 
ΞΙΑΚΟ ΜΕΤΟΧΙΚΟ ΕΣΩΤΕΡΙΚΟΥ», «ΕΥΡΩΠΑΪΚΗ 
ΠΙΣΤΗ ΕΙΣΟΔΗΜΑΤΟΣ ΟΜΟΛΟΓΙΑΚΟ Ε=ΩΤΕ- 
ΡΙΚΟΥ», «ΕΥΡΩΠΑΪΚΗ ΠΙΣΤΗ ΣΥΝΑΛΛΑΓΜΑΤΟΣ 
ΟΜΟΛΟΓΙΑΚΟ ΕΞΩΤΕΡΙΚΟΥ», «ΕΥΡΩΠΑΪΚΗ ΠΙΣΤΗ 
ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΣΩΤΕΡΙΚΟΥ». 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 10693 „ , „ ,0) 

Ίδρυση Δημοσίου Ινστιτούτού Επαγγελματικής Κατάρ¬ 
τισης (Ι.Ε.Κ.) με την επωνυμία «Ίδρυμα Επαγγελμα¬ 
τικής Κατάρτισης Βυζαντινών Τεχνών Ιερας Μητρο¬ 
πόλεως Βέροιας και Ναούσης». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 6, του άρθρου 5, του 


Ν. 2009/1992 (ΦΕΚ 18/τ.ΑΥΙ4.2.1992) «Εθνικό Σύστημα 
Επαγγελματικής Κατάρτισης και άλλες διατάξεις». 

2. Τη σχετική αίτηση της Ιεράς Μητροπόλεως Βέροιας, 
Ναούσης και Κομπανίας, με αριθ. Πρωτ. 2632/7.5.98. 

3. Την υπ' αριθ. 10/98 Απόφαση του Δ.Σ. του Ο.Ε.Ε.Κ. 
σύμφωνα με την οποία γίνεται θετική γνωμοδότηση προς 
τον ΥΠ ΕΠΘ για την ίδρυση του εν λόγω Δημοσίου I. Ε. Κ. 

4. Τη σκοπιμότητα ίδρυσης κι λειτουργίας Δημοσίου 
Ι.Ε.Κ. που θα αναπτύσσει ειδικότητες που στοχεύουν στη 
διατήρηση της πολιτιστικής και θρησκευτικής μας κληρο¬ 
νομιάς, αποφασίζουμε: 

Την ίδρυση και λειτουργία Δημοσίου Ι.Ε.Κ. με την επω¬ 
νυμία «Ίδρυμα Επαγγελματικής Κατάρτισης Βυζαντινών 
Τεχνών Ιεράς Μητροπόλεως Βέροιας και Ναούσης». Το 
εν λόγω Ι.Ε.Κ. θαπροσφέρει ειδικότητες που θα αφορούν 
αποκλειστικώς την Βυζαντινή Τέχνη. 

Η ίδρυση και η λειτουργία του εν λόγω Ι.Ε.Κ. δεν προ- 
καλεί δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αοιθ. 12221 (2) 

Αναπροσαρμογή των ισχυόντων τιμολογίων αμοιβής των 
φορτ/τών ξηράς Χαλκίδας, έτους 1998. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 39του Ν. 3239/1995 καιτου 
άρθρου 3του Ν.Δ. 1254/1949. 

2. Τις διατάξεις του Ν. 1558/1985 «Κυβέρνηση και 
Κυβερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α’ 
163), 95/1993 (Α’ 40) και 372/1995 (Α’ 201). 

3. Την αριθ. 80087/31.10.1996 απόφαση του Υπουργού 
Εργασίας και Κοινωνικών Ασφαλίσεων (Β' 992). 

4. Την αριθ. 4/13.7.1998πρόταση της Ε.Ρ.Φ.ΞΧαλκίδας 
για αναπροσαρμογή των ισχυόντων τιμολογίων αμοιβής 
των φορτ/τών, έτους 1998. 

5. Το γεγονός ότι η απόφαση αυτή δεν έχει αναδρομική 
ισχύ. 

6. Ότι, από τις διατάξεις της απόφασης αυτής, δενπρο- 
καλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Αποδεχόμαστε κατά ένα μέρος την αριθ. 4/13.7.1998 
πρόταση της Επιτροπής Ρύθμισης Φορτοεκφορτώσεων 
Ξηράς (Ε.Ρ.Φ.Ξ.) Χαλκίδας και εγκρίνουμε για το έτος 
1998, την αναπροσαρμογή των ισχυόντων τιμολογίων α¬ 
μοιβής των φορτοεκφορτωτών ξηράς Χαλκίδας, κατά πο¬ 
σοστό 8%. 

2. Η απόφαση αυτή να δημοσιευθεί στην Ε φημερίδα της 
Κυβερνήσεως. 

Αθήνα, 29 Ιουλίου 1998 
Με εντολή Υπουργού 
Ο Γενικός Γραμματέας 
ΒΑΣ. ΜΠΡΑΚΑΤΣΟΥΛΑΣ 

-Φ- 

Α ριθ. 2324.14/1/98 (3) 

Συλλογική Σύμβαση Εργασίας Πληρωμάτων Ρ/Κ Βιομη¬ 
χανικών Επιχειρήσεων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 του 
ΑΝ 3276/1944 «Περί Συλλογικών Συμβάσεων εν τη ναυτι¬ 
κή εργασία» όπως έχει τροποποιηθεί και ισχύει σήμερα. 

2. Το αριθ. 64/10.7.1998 έγγραφο του Πανελληνίου 
Σωματείου Ρυμουλκών Βιομηχανίας με το οποίο υποβλή¬ 
θηκε για κύρωση η από 8.7.1998 Συλλογική Σύμβαση 
Εργασίας Πληρωμάτων Ρυμουλκών Βιομηχανικών Επιχει¬ 
ρήσεων. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Την κύρωση της Συλλογικής Συμβάσεως Εργασίας 
Πληρωμάτων Ρυμουλκών Βιομηχανικών Επιχειρήσεων, 
το κείμενο της οποίας υπογράφηκε στις 8.7.1998 από 
τους νομίμους εκπροσώπους: 

α. Του Συνδέσμου Ελληνικών Βιομηχανιών και 

β. Του Πανελληνίου Σωματείου Ρυμουλκών Βιομηχα¬ 
νίας. 

2. Η ισχύς της Συλλογικής Συμβάσεως η οποία κυρώνε¬ 
ται με την Απόφαση αυτή αρχίζει από 1.1.1998 και λήγει 
σύμφωνα μετά οριζόμενα σ’ αυτή. 

3. Η παρούσα και το κείμενο της κυρούμενης Συλλο¬ 
γικής Σύμβασης να δημοσιευθούν στην Εφημερίδα της 
Κυβερνήσεως. 

Πειραιάς, 20 Ιουλίου 1998 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Ρυμουλκών Βιομηχανικών Επιχειρήσεων 

Στην Αθήνα σήμερα 8 Ιουλίου 1998, οι υπογράφοντες α¬ 
φενός Ιάσων Στράτος, Πρόεδρος, ως εκπρόσωπος του 
Συνδέσμου Ελληνικών Βιομηχανιών και αφετέρου Σπύρος 
Καράγιωργας και Αθανάσιος Δανούσης, Πρόεδρος και Γ ε¬ 
νικός Γ ραμματέας αντίστοιχα του σωματείου με την επω¬ 


νυμία ΠΑΝΕΛΛΗΝΙΟ ΣΩΜΑΤΕΙΟ ΡΥΜΟΥΛΚΩΝ ΒΙΟΜΗΧΑ¬ 
ΝΙΑΣ, όλοι νόμιμα εξουσιοδοτημένοι γιατην υπογραφή της 
παρούσας ΣΣΕ, συμφώνησαν και έκαναν δεκτά τα εξής: 

Άρθρο 1 

1. Αναγνωρίζεται και συμφωνείται ότι οι εργασίες των 
Ρυμουλκών των Βιομηχανικών Επιχειρήσεων είναι εντε¬ 
λώς διαφορετικές από τις εργασίες των Ρυμουλκών των 
λιμένων Εσωτερικού. 

2. Για τον λόγο αυτό καταρτίζεται η παρούσα ΣΣΕ, η ο¬ 
ποία δεσμεύει από τη μία μεριά τις Βιομηχανικές Επιχει¬ 
ρήσεις που λειτουργούν στην Ελλάδα και διαθέτουν ρυ¬ 
μουλκά και από την άλλη τα πληρώματα των Ρυμουλκών 
αυτών. 

3. Στην έννοια του όρου πληρώματα περιλαμβάνονται 
αυτοί που αναφέρονται στο άρθρο 3 της παρούσας. 

Άρθρο 2 

1. Η εβδομαδιαία απασχόληση των πληρωμάτων των 
ρυμουλκών των βιομηχανικών επιχειρήσεων καθορίζεται 
σε 40 ώρες, οι οποίες κατανέμονται ανάλογα στις ημέρες 
της εβδομάδας από Δευτέρα μέχρι και Παρασκευή. Είναι 
δε το ωράριο αυτό αντίστοιχο με το ακολουθούμενο από 
το υπόλοιπο εργατοτεχνικό προσωπικό της κάθε βιομη¬ 
χανικής επιχείρησης. 

2. Αναγνωρίζεται, ότι είναι υποχρέωση των πληρωμά¬ 
των, λόγω της φύσης της εργασίας τους, να εργάζονται 
το Σάββατο, τις Κυριακές και τις αργίες, εφόσον του ζη¬ 
τηθεί κατά τη λήξη της εργασίας της τελευταίας εργάσι¬ 
μης ημέρας. 

3. Όσοι εργάζονται το Σάββατο, λαμβάνουν προσαύξη- 
ση 75% επί του ωρομισθίου που είναι ίσο με το 1/166,667 
του μηνιαίου μισθού τους, για τις ώρες εργασίας που 
πραγματοποίησαν. 

4. Αναγνωρίζεται ότι η απασχόληση των πληρωμάτων 
των ρυμουλκών, εφόσον εργασθούντο Σάββατο, την Κυ¬ 
ριακή ή τις αργίες, δεν θα είναι λιγότερο από πέντε ώρες 
για κάθε ημέρα. 

5. Η απασχόληση των πληρωμάτων των ρυμουλκών κα¬ 
τά το Σάββατο τις Κυριακές ή τις αργίες, θα κατανέμεται, 
εφόσον τούτο είναι δυνατόν, ισομερώς σε όλα τα ρυ¬ 
μουλκά. 

Άρθρο 3 

1. Με βάση την ημερήσια εργασία που καθορίζεται στο 
άρθρο 2 παρ. 1 της παρούσας, οι βασικοί μηνιαίοι μισθοί 
των πληρωμάτων των ρυμουλκών, διαμορφώνονται ως ε- 

ξής: 


Ειδικότητα 

Βασικός μηνιαίος μισθός 
1.1.98 1.7.98 

Κυβερνήτης 

258.000 

263.200 

Προϊστάμενος Μηχανικός 

256.000 

261.200 

Υφιστάμενος Μηχανικός 

228.000 

232.600 

Λιπαντής 

218.200 

222.600 

Ναύτης 

213.500 

218.000 


2. Εάν ο δείκτης τιμών καταναλωτή αυξηθεί από τον 
Δεκέμβριο 1997 μέχρι τον Δεκέμβριο 1998 κατά ποσοστό 
υψηλότερο του 3,5% και μέχρι 4,5%, οι μισθοί της παρού¬ 
σας ΣΣΕ, όπως θα έχουν διαμορφωθεί την 31.12.98, θα 

αυξηθούντην 1η Ιανουάριου 1999 κατάτο υπερβαλλοντο 
3,5% ποσοστό και μέχρι συμπληρώσεως του 4,5%. Σε πε¬ 
ρίπτωση που ο δείκτης υπερβείτο 4,5%, τότε το πέραν αυ¬ 
τού ποσοστό θα δοθεί την 31.12.99 επί των μισθών όπως 
θα έχουν διαμορφωθεί την 1.7.99. 

3. Οι μισθοί της παραγράφου 1 αυξάνονται για το 1999 
κατά ποσοστό 3%, στο οποίο συμπεριλαμβάνεται η πρό¬ 
βλεψη του πληθωρισμού μεταξύ Δεκεμβρίου 1998 και 
Δεκεμβρίου 1999 σε ποσοστό 2%. Η αύξηση αυτή θα δο¬ 
θεί σε δύο ισόποσες δόσεις από 1,5% η κάθε μία την 1.1.99 
και την 1.7.99 αντίστοιχα. Η πρώτη δόση θα υπολογισθεί 
σΓους μισθούς όπως θα έχουν διαμορφωθεί την 31.12.98 
μετά τον υπολογισμό της τυχόν υπέρβασης του δείκτη τι¬ 
μών καταναλωτή και η δεύτερη δόση θα υπολογισθεί 
στους μισθούς όπως θα έχουν διαμορφωθεί την 30.6.99. 

Εάν η πραγματική αύξηση του δείκτη τιμών καταναλω¬ 
τή μεταξύ Δεκεμβρίου 1998 και Δεκεμβρίου 1999 είναι με¬ 
γαλύτερη από την πρόβλεψη του 2%, η διαφορά θα κατα¬ 
βληθεί την 11ανουάριου 2000 ολόκληρη επίτων μισθών ό¬ 
πως θα έχουν διαμορφωθεί την 31.12.99. 

4. Στον Κυβερνήτη και στον Προϊστάμενο Μηχανικό χο¬ 
ρηγείται επιπλέον δρχ. 10.000 σαν σταθερό μηνιαίο επί¬ 
δομα, το οποίο δεν συνυπολογίζεται στο βασικό μηνιαίο 
μισθό καισπς επ’ αυτού τυχόν προσαυξήσεις. Για το έτος 
1999 το ως άνω επίδομα ανέρχεται στις δρχ. 12.000 

5. Όσοι αμείβονται με ημερομίσθιο θα παίρνουν σαν η¬ 
μερομίσθιο το 1/25 του βασικού μηνιαίου μισθού που κα¬ 
τά τα παραπάνω αντιστοιχεί στην ειδικότητά τους. 

Άρθρο 4 

1. Τα πληρώματα των ρυμουλκών κατατάσσονται από 
τη βιομηχανική επιχείρηση σε βάρδιες, όπως αυτές ακο¬ 
λουθούνται από το υπόλοιπο εργατοτεχνικό προσωπικό 
της, το δε ωράριό τους συμπίπτει με την έναρξη και τη λή¬ 
ξη της βάρδιας στην οποία κατατάγηκαν. 

2. Τόπος εργασίας είναι το ρυμουλκό. Οι εργαζόμενοι 
είναι υποχρεωμένοι να βρίσκονται κατά την έναρξη της 
βάρδιας πάνω στο ρυμουλκό και να φεύγουν από αυτό κα¬ 
τά τη λήξη της βάρδιας. Χρόνος μετάβασης και επιστρο¬ 
φής από το ρυμουλκό δεν θεωρείται χρόνος εργασίας. 

3. Η βιομηχανική επιχείρηση δικαιούται πάντοτε ελεύ¬ 
θερα να μεταθέτει τα πληρώματα από ρυμουλκό σε ρυ¬ 
μουλκό και. από βάρδια σε βάρδια, ανάλογα με τις ανά¬ 
γκες που παρουσιάζονται κάθε φορά. 

Άρθρο 5 

1. Εφόσονταπληρώμσταδιαταχθούνναεργασθούνπέ- 
ρα από το ημερήσιο ωράριο που καθορίζεται από την ε¬ 
πιχείρηση, υποχρεούνται να προσφέρουν υπερωριακή 
εργασία, αντί ωρομισθίου που είναι ίσο με το 1/166,667 
του μηνιαίου μισθού τους, προσαυξημένου κατά 75%. 

2. Αυτοί που δεν εκτελούν διατεταγμένη εργασία, δεν α¬ 
μείβονται για όσο χρόνο θα παρέμειναν τυχόν στους τό¬ 
πους εργασίας. 

Άρθρο 6 

1. Αυτοί που εργάζονται κατά τις νυκτερινές ώρες 
(22.00-06.00) παίρνουνπροσαύξηση από 25% στα ωρομί¬ 
σθια που αντιστοιχούν στις νυκτερινές ώρες εργασίας 
που πραγματοποίησαν. 

2. Η εργασία κατά τη νύκτα, στην οποία συμπεριλαμβά- 
νεται και η υπερωριακή εργασία, είναι υποχρεωτική. 

Άρθρο 7 

1. Αυτοί που εργάζονται Κυριακές ή αργίες, παίρνουν 


προσαύξηση 100% επίτου ωρομισθίου που είναι ίσο με το 
1/166,667 του μηνιαίου μισθού τους, όπως ορίζεται από 
το άρθρο 3 της παρούσας Συλλογικής Σύμβασης Εργα¬ 
σίας για τις ώρες εργασίας που πραγματοποίησαν. 

2. Σαν ημέρες αργίας καθορίζονται οι παρακάτω : 

Η 1η του έτους 
Τα Θεοφάνια 
Η 25η Μαρτίου 
Η Καθαρά Δευτέρα 
Η 1η Μαΐου 
Η Μεγάλη Παρασκευή 
Η Δευτέρα του Πάσχα 
Η Γιορτή της Κοιμήσεως της Θεοτόκου 
Η 28η Οκτωβρίου 
Τα Χριστούγεννα 
Η 2η ημέρα των Χριστουγέννων 
Η Γιορτή του Αγίου Νικολάου 

Άρθρο 8 

1. Όσοι συμπληρώνουν ένα έτος συνεχούς εργασίας 
στην ίδια βιομηχανική επιχείρηση, δικαιούνται 30 συνε¬ 
χείς ημέρες με πλήρεις αποδοχές άδεια, στις οποίες πε¬ 
ριλαμβάνονται και οι αργίες που αναφέρονται στο άρθρο 
7παρ.2, τα Σάββατα και οι Κυριακές. 

2. Σ ’αυτούς που δικαιούνται άδεια με πλήρεις αποδο¬ 
χές καταβάλλεται επιπλέον και επίδομα άδειας, που είναι 
ίσο με το μισό των μηνιαίων αποδοχών τους. 

3. Η χορήγηση της αδείας με αποδοχές καθορίζεται α¬ 
νάλογα με τις ανάγκες της βιομηχανικής επιχείρησης. Η 
μη χορήγηση αδείας με αποδοχές, έναντι καταβολής της 
νόμιμης αποζημίωσης, απαγορεύεται. 

4. Όσοι αποχωρούν πριν συμπληρώσουν ένα χρόνο συ¬ 
νεχούς υπηρεσίας στην ίδια βιομηχανική επιχείρηση, δι¬ 
καιούνται σαν αποζημίωση αδείας, τις τακτικές αποδοχές 
δυόμισι ημερών, για κάθε μήνα εργασίας, όπως επίσης 
και επίδομα αδείας ίσο με τις αποδοχές της άδειας, που 
δεν μπορεί όμως να υπερβείτα 13 ημερομίσθια ή το μισό 
του μηνιαίου μισθού. 

5. Σε περίπτωση καταγγελίας της σύμβασης εργασίας ι¬ 
σχύουν οι διατάξεις πού προβλέπονται από τη σχετική 
Ναυτική Νομοθεσία ή τις ισχύουσες ΣΣΕ ή διμερείς συμ¬ 
φωνίες ή το έθιμο κάθε επιχείρησης. 

6.0 χρόνος της ετήσιας άδειας με αποδοχές θεωρείται 
σαν διακοπή λόγω αδείας από την εργασία. 

7. Η επιχείρηση υποχρεούται να ξανατοποθετήσει τον 
εργαζόμενο που τελειώνει την άδειά του στο ίδιο ή σε άλ¬ 
λο ρυμουλκό. Σε περίπτωση που στο διάστημα της αδείας 
του εργαζόμενου μειωθεί ο αριθμός των ρυμουλκών και 
κατά συνέπεια και ο αριθμός των πληρωμάτων, η επιχεί¬ 
ρηση υπόσχεται να καταβάλλει κάθε προσπάθεια να του 
εξασφαλίσει εργασία, εφόσον είναι δυνατό, μέσα στην ί¬ 
δια επιχείρηση. 

8. Στους εργαζόμενους που καλύπτει η παρούσα ΣΣΕ 
χορηγείται 1 ημέρα άδειας μετ’ αποδοχών το χρόνο για 
την συμμετοχή τους σε εξετάσεις διπλωμάτων Εμπορικού 
Ναυτικού ή για την ανανέωση του ναυτικού τους φυλλα¬ 
δίου, εφόσον αυτά αποδεικνύονται. 

Άρθρο 9 

1. Τα πληρώματα των ρυμουλκών οφείλουν να εκτελούν 
πρόθυμα και ευσυνείδητα την αποστολή τους και την ερ¬ 
γασία τους και υποχρεούνται ιδιαίτερα στην καλή συντή¬ 
ρηση των σκαφών τους κατά τις ώρες της απραξίας και 

της παραμονής τους σ’αυτά, ακόμη δε οτην άρτια και χω¬ 
ρίς καμία κωλυσιεργία εκτέλεση των εντολών που λαμβά¬ 
νουν για την κάλυψη των αναγκών σε όλο το 24ωρο, με τις 
προϋποθέσεις της παρούσας και ιδιαίτερα για την εξυπη¬ 
ρέτηση εκτάκτων αναγκών (παροχή βοήθειας κλπ). 

2. Σε περίπτωση έκτακτης ανάγκης, πυρκαγιάς ή δυ¬ 
σμενών καιρικών συνθηκών, τα πληρώματα μόλις ειδο¬ 
ποιηθούν, ανεξάρτητα από ημέρα και ώρα, υποχρεούνται 
να προσέλθουν αμέσως στα σκάφη τους και να προσφέ¬ 
ρουν τις υπηρεσίες τους. 

3. Τα πληρώματα ρυμουλκών που δουλεύουν στις νυ¬ 
κτερινές βάρδιες οφείλουν να παραμένουν άγρυπνα κατά 
την διάρκεια της βάρδιάς τους. 

4. Γενικά, τα πληρώματα των ρυμουλκών υποχρεούνται 
να συμβάλλουν για την ομαλή και σύμφωνα με τη ναυτική 
τέχνη και εμπειρία διεξαγωγή της υπηρεσίας τους για την 
εκπλήρωση της αποστολής των ρυμουλκών. 

Άρθρο 10 

1. Στα πληρώματα των ρυμουλκών χορηγείται από τη 
βιομηχανική επιχείρηση από μία φόρμα εργασίας ανά ε¬ 
ξάμηνο, ένα αδιάβροχο και ένα ζευγάρι παπούτσια που α¬ 
νήκουν στον εργοδότη και αντικαθίστανται όχι νωρίτερα 
από το έτος ή όταν φθαρούν. Επίσης χορηγείται ένα ζευ¬ 
γάρι γάντια εργασίας ανά τετράμηνο, με την προϋπόθεση 
ότι θα παραδοθούν τα φθαρμένα. 

2. Αυτοί που τους χορηγούνται τα παραπάνω είδη υπο- 
χρεούνται να τα διατηρούν σε καλή κατάσταση. 

Άρθρο 11 

Ο Κανονισμός Εργασίας που ισχύει κάθε φορά στη Βιο¬ 
μηχανική Επιχείρηση εφαρμόζεται και για τα πληρώματα 
των ρυμουλκών. 

Άρθρο 12 

1. Οι εργαζόμενοι στην ανοικτή θάλασσα, για οκτάωρο 
εργασία, αμείβονται όπως καθορίζεται στο άρθρο 3. 

2. Οι εργαζόμενοι στην ανοικτή θάλασσα, εφόσον 
πραγματοποιήσουν υπερωριακή εργασία, αμείβονται ό¬ 
πως καθορίζεται στο άρθρο 5. 

3. Οι εργαζόμενοι στην ανοικτή θάλασσα δικαιούνται 
της τροφοδοσίας σε είδος που προβλέπεται από τον νό¬ 
μο, για όσο χρόνο βρίσκονται σε ανοικτή θάλασσα. 

Άρθρο 13 

Στα πληρώματα των ρυμουλκών καταβάλλονται τα κα¬ 
θοριζόμενα από τις σχετικές υπουργικές αποφάσεις του 
Υπουργείου Εμπορικής Ναυτιλίας, Δώρα Χριστουγέννων 
- Νέου Έτους και Πάσχα. 

Άρθρο 14 

1. Στα πληρώματα των ρυμουλκών που έχουν συμπλη¬ 
ρώσει ή που συμπληρώνουν τριετή υπηρεσία σε ρυμουλ¬ 
κά της ίδιας βιομηχανικής επιχείρησης, χορηγείται επίδο¬ 
μα πολυετούς υπηρεσίας, σε ποσοστό 5% επί του βασι¬ 
κού μηνιαίου μισθού τους όπως διαμορφώνεται στο άρ¬ 
θρο 3 αυτής της Σ.Σ.Ε. με τις ανά εξάμηνο διακρίσεις για 
κάθε τριετία και μέχρι επτά (7) τριετίες το ανώτερο. Από 

1.1.1998 το επίδομα πολυετούς υπηρεσίας στην πέμπτη 
(5η) τριετία ανέρχεται σε ποσοστό 10%. Επίσης από 

1.7.1999 το επίδομα πολυετούς υπηρεσίας στην έκτη (6η) 
τριετία ανέρχεται σε ποσοστό 10%. 

2. Χορηγείται επίσης στα πληρώματα των ρυμουλκών ε¬ 


πίδομα γάμου σε ποσοστό 10% υπολογιζόμενο ομοίως 
στους βασικούς μισθούς. 

3. Σ'αυτούς που λαμβάνουν μισθούς μεγαλύτερους 
απ’αυτούςπου καθορίζονται από την παρούσα Σ.Σ.Ε. και 
ειδικά στο παραπάνω απ’αυτό που ισχύει ή πρόκειται να ι- 
σχύσει νόμιμο κατώτατο όριο, περιλαμβάνονται και συμ¬ 
ψηφίζονται τα παραπάνω επιδόματ α. 

Άρθρο 15 

1. Εργαζόμενοι και εργαζόμενες, που συνάπτουν γάμο 
δικαιούνται να πάρουν άδεια γάμου πέντε (5) εργασίμων 
ημερών με αποδοχές, η οποία δεν συμψηφίζεται με την ε¬ 
τήσια κανονική άδεια που προβλέπεται από τον Α.Ν. 
539/45. Σε περίπτωση γεννήσεως τέκνου ο πατέρας δι¬ 
καιούται μία ημέρα άδεια με αποδοχές για κάθε τέκνο. 

2. Οι μητέρες εργαζόμενες δικαιούνται, για τον θηλα¬ 
σμό καιτις αυξημένες φροντίδες, που απαιτούνται γιατην 
ανατροφή του παιδιού επί χρονικό διάστημα δύο ετών α¬ 
πό τον τοκετό, είτε να διακόπτουν την εργασία τους για 
μία ώρα κάθε μέρα, είτε να προσέρχονται αργότερα, είτε 
να αποχωρούν νωρίτερα κατά μία ώρα κάθε μέρα. Ύστε¬ 
ρα από συμφωνία των μερών η μείωση του χρόνου εργα¬ 
σίας μπορεί να ορίζεται σε δύο ώρες επί ένα χρόνο μετά 
τον τοκετό. 

Την άδεια απουσίας για λόγους φροντίδας του παιδιού 
μπορεί εναλλακτικά να ζητήσει ο άνδρας, εφόσον δεν κά¬ 
νει χρήση αυτής η εργαζόμενη μητέρα. Στις περιπτώσεις 
αυτές θα πρέπει ο άνδρας να προσκομίσει στην επιχείρη¬ 
ση που απασχολείται βεβαίωση από τον εργοδότη της συ¬ 
ζύγου του ότι η ίδια δεν λαμβάνει την άδεια θηλασμού και 
φροντίδας παιδιών. 

Το μειωμένο ωράριο για την φροντίδα του παιδιού θεω¬ 
ρείται και αμείβεται ως χρόνος εργασίας. 

Άρθρο 16 

Τα πληρώματα των ρυμουλκών είναι ναυτικοί και έχει 
σ’αυτούς εφαρμογή η ναυτική νομοθεσία, ανεξάρτητα α¬ 
πό το εάν ορισμένοι από τα πληρώματα είναι ή θέλουν να 
είναι ασφαλισμένοι στο ΙΚΑ λόγω έλλειψης προσωρινά 
ναυτικού φυλλαδίου. 

Άρθρο 17 

Σε περίπτωση ατυχήματος ή ασθενείας, καταβάλλονται 
οι καθοριζόμενες από τη σχετική Ναυτική Νομοθεσία α¬ 
ποδοχές και λοιπές αποζημιώσεις. 

Άρθρο 18 

Οι αναλογίες κρατήσεως προς τα ασφαλιστικά ταμεία 
ΝΑΤ, ΤΗΛΚΕΝ, ΤΠΚΕΝ και ΙΚΑ βαρύνουν τον εργοδότη 
και τον εργαζόμενο, κατά την νόμιμη αναλογία. 

Άρθρο 19 

Αποδοχές ανώτερες στο σύνολό τους από αυτές που 
καθορίζει η παρούσα συλλογική σύμβαση ή ευνοϊκότεροι 
όροι εργασίας, που προβλέπεται από νόμους, διατάγμα¬ 
τα, εσωτερικούς κανονισμούς, έθιμα ή ατομικές συμβά¬ 
σεις εργασίας, δεν θίγονται από τις διατάξεις τις παρού¬ 
σας. 

Άρθρο 20 

1. Η παρούσα Σ.Σ.Ε. με τις παραπάνω διακρίσεις θα ι¬ 
σχύει από 1.1.1998. 

2. Η καταγγελία της παρούσας σύμβασης προϋποθέτει 

τετράμηνη προειδοποίηση από αυτόν που την καταγγέλ¬ 
λει, για να υπάρξει επαρκής χρόνος συνεννόησης. 

Ύστερα από όσα πιο πάνω συμφωνήθηκαν, συντάχθη¬ 
κε σε πίστωση η παρούσα η οποία υπογράφεται όπως α¬ 
κολουθεί, θα υποβληθεί δε αρμόδια για να κυρωθεί. 

ΟΙ ΣΥΜΒΑΛΛΟΜΕΝΟΙ, 

ΓΙΑ ΤΟΝ ΣΥΝΔΕΣΜΟ ΓΙΑ ΤΟ ΠΑΝΕΛΛΗΝΙΟ ΣΩΜΑΤΕΙΟ 

ΕΛΛΗΝΙΚΩΝ ΒΙΟΜΗΧΑΝΙΩΝ ΡΥΜΟΥΛΚΩΝ ΒΙΟΜΗΧΑΝΙΑΣ 
Ο Πρόεδρος Ο Πρόεδρος Ο Γ. Γραμματέας 

ΙΑΣΩΝ ΣΤΡΑΤΟΣ ΣΠ. ΚΑΡΑΓΙΩΡΓΑΣ ΑΘ. ΔΑΝΟΥΣΗΣ 

-Φ- 

Αριθ. 5346 (4) 

Σύσταση Νομικού Προσώπου με την επωνυμία «1ος Παι¬ 
δικός Σταθμός» στο Δήμο Μυτιλήνης. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 42 του Ν. 2218/94, όπως συ¬ 
μπληρώθηκαν με τις όμοιες του άρθρου 8 παρ. 58 του Ν. 
2307/97. 

2. Τις διατάξεις του άρθρου 203 του Π Α 410/95, όπως 
τροποποιήθηκαν και συμπληρώθηκαν μεταγενέστερα. 

3. Την αριθ. Π2β/4859/13.2.98 Κοινή απόφαση των 
Υπουργών Εσ.Δ.Δ. Α. και Υγείας και Πρόνοιας «περί μετα¬ 
βίβασης Κρατικών Παιδικών Σταθμών, που δημοσιεύθηκε 
στο ΦΕΚ 208/5.3.98 τ.Β'. 

4. Την αριθ. 226/98 απόφαση του Δ.Σ. Μυτιλήνης «Περί 
σύστασης Νομικού Προσώπου Δημοσίου Δικαίου» στο 
Δήμο Μυτιλήνης με την επωνυμία «1ος Παιδικός 
Σταθμός», αποφασίζουμε: 

1. Συνιστάται στο Δήμο Μυτιλήνης του Νομού Λέσβου ί¬ 
διο Νομικό Πρόσωπο Δημοσίου Δικαίου με την επωνυμία 
«1ος Παιδικός Σταθμός». 

2. Σκοπός του Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για την φυσική μετάβασή τους από 
την οικογενειακή ζωή στο σχολικό περιβάλλον. 

3. Περιουσία του Νομικού Προσώπου είναι: 

Το κτίριο με τον αύλειο οικοπεδικό χώρο που στεγάζε¬ 
ται ο «1 ος Παιδικός Σταθμός» καθώς και ο κάθε μορφής ε¬ 
ξοπλισμός που υπάρχει. 

4. Πόροι του Νομικού Προσώπου είναι: 

Η ετήσια τακτική οικονομική επιχορήγηση του Δήμου 
Μυτιλήνης, που θα αντλείται από την αντίστοιχη κρατική 
που θα προσδιορισθεί από την προγραμματική Σύμβαση. 
Ως ελάχιστο ύψος υποχρεωτικής εισφοράς που θα αποδί¬ 
δεται από τον Δήμο, ορίζεται το ποσό των 50.000.000 δρχ. 

5. Το Διοικητικό συμβούλιο του Νομικού Προσώπου εί¬ 
ναι επταμελές και αποτελείται: 

α. Από τον Δήμαρχο Μυτιλήνης, 
β. Από δύο (2) δημοτικούς συμβούλους, ο ένας των ο¬ 
ποίων προέρχεται από την μειοψηφία. 

γ. Από τέσσερεις (4) κατοίκους του Δήμου που έχουν 
σχέση με το αντικείμενο, από τους οποίους ο ένας θα εί¬ 
ναι Κοινωνικός Λειτουργός ή Νηπιαγωγός, ή υπάλληλος 
του Υπουργείου Υγείας - Πρόνοιας. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Μυτιλήνης, το ύψος 
της οποίας δεν μπορεί να προσδιοριστεί. 

Η παρούσα να δημοσιευθείστην Εφημερίδα της Κυβερ- 


νήσεως. 

Μυτιλήνη, 17 Ιουλίου 1998 
Ο Γενικός Γραμματέας Περιφέρειας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

-Φ- 

Αριθ. 5345 (5) 

Σύσταση Νομικού Προσώπου με την επωνυμία «2ος Παι¬ 
δικός Σταθμός» στο Δήμο Μυτιλήνης. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 42 του Ν. 2218/94, όπως 
συμπληρώθηκαν με τις όμοιες του άρθρου 8 παρ. 58 του 
Ν. 2307/97. 

2. Τις διατάξεις του άρθρου 203 του Π.Δ. 410/95, όπως 
τροποποιήθηκαν και συμπληρώθηκαν μεταγενέστερα. 

3. Την αριθ. Π2β/4859/13.2.98 Κοινή απόφαση των 
Υπουργών Εσ.Δ.Δ.Α. και Υγείας και Πρόνοιας «περί μετα¬ 
βίβασης Κρατικών Παιδικών Σταθμών, που δημοσιεύθη¬ 
κε στο ΦΕΚ208/5.3.98τ.Β’. 

4. Την αριθ. 227/98 απόφαση του Δ.Σ. Μυτιλήνης «Περί 
σύστασης Νομικού Προσώπου Δημοσίου Δικαίου» στο 
Δήμο Μυτιλήνης με την επωνυμία «2ος Παιδικός 
Σταθμός», αποφασίζουμε: 

1. Συνιστάται στο Δήμο Μυτιλήνης του Νομού Λέσβου 
ίδιο Νομικό Πρόσωπο Δημοσίου Δικαίου μετην επωνυμία 
«2ος Παιδικός Σταθμός». 

2. Σκοπός του Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για την φυσική μετάβασή τους από 
την οικογενειακή ζωή στο σχολικό περιβάλλον. 

3. Περιουσία του Νομικού Προσώπου είναι: 

Το κτίριο με τον αύλειο οικοπεδικό χώρο που στεγάζε¬ 
ται ο «2ος Παιδικός Σταθμός» καθώς και ο κάθε μορφής 
εξοπλισμός που υπάρχει. 

4. Πόροι του Νομικού Προσώπου είναι: 

Η ετήσια τακτική οικονομική επιχορήγηση του Δήμου 
Μυτιλήνης, που θα αντλείται από την αντίστοιχη κρατική 
που θα προσδιορισθεί από την προγραμματική Σύμβαση. 
Ως ελάχιστο ύψος υποχρεωτικής εισφοράς που θα αποδί¬ 
δεται από τον Δήμο, ορίζεται το ποσό των 50.000.000 δρχ. 

5. Το Διοικητικό συμβούλιο του Νομικού Προσώπου εί¬ 
ναι επταμελές και αποτελείται: 

α. Από τον Δήμαρχο Μυτιλήνης. 

β. Από δύο (2) δημοτικούς συμβούλους, ο ένας των ο¬ 
ποίων προέρχεται από την μειοψηφία. 

γ. Από τέσσερεις (4) κατοίκους του Δήμου που έχουν 
σχέση με το αντικείμενο, από τους οποίους ο ένας θα εί¬ 
ναι Κοινωνικός Λειτουργός ή Νηπιαγωγός, ή υπάλληλος 
του Υπουργείου Υγείας - Πρόνοιας. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Μυτιλήνης,το ύψος 
της οποίας δεν μπορεί να προσδιοριστεί. 

Η παρούσα να δημοσιευθεί στην. Εφημερίδα της 
Κυβερνήσεως. 

Μυτιλήνη, 17 Ιουλίου 1998 

Ο Γενικός Γραμματέας Περιφέρειας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

Αριθ. 5311+4317 (6) 

Υπαγωγή του προσωπικού της Κοινότητας Κιονίου Ν. 

Κεφ/νίας και Ιθάκης στις διατάξεις του Α’ Βιβλίου Ν. 

1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την 5311+4317/27.7.98 απόφαση του Γεν. Γραμ. 
Περιφ., εγκρίθηκε η 20/98 απόφαση του Κοινοτικού 
Συμβουλίου Κιονίου Ν. Κεφ/νίας και Ιθάκης που εκδόθηκε 
σύμφωνα με τις ισχύουσες διατάξεις του άρθρ. 8 παρ. 2 
του Ν. 2307/95 (ΦΕΚ113/15.6.95) και ύστερα από τους α- 
ριθμ. 10/5.5.98 σύμφωνη γνωμοδότηση του Υπηρεσιακού 
Συμβουλίου άρθρ. 37 Ν. 2190/94, εγκρίθηκε η υπαγωγή 
του προσωπικού της Κοινότητας Κιονίου στις διατάξειςτα 
βιβλίου του Ν. 1188/81. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας ύ¬ 
ψους 5.271.000 δρχ. για το έτος 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 27 Ιουλίου 1998 

Με εντολή Γεν. Γραμ. Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 
-♦- 

Αοίθ. 5746+4318 (7) 

Υπαγωγή του προσωπικού της Κοινότητας Σταυρού Ν. 

Κεφ/νίας και Ιθάκης στις διατάξεις του Α’ Βιβλίου Ν. 

1188/81. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΩΝΙΩΝ ΝΗΣΙΩΝ 

Με την 5746+4318/23.7.98 απόφαση του Γεν. Γραμ. 
Περιφ., εγκρίθηκε η 14/98 απόφαση του Κοινοτικού 
Συμβουλίου Σταυρού Ν. Κεφ/νίας και Ιθάκης που εκδόθη¬ 
κε σύμφωνα με τις ισχύουσες διατάξεις του άρθρ. 8 παρ. 
2 του Ν. 2307/95 (ΦΕΚ 113/15.6.95) και ύστερα από τους 
αριθμ. 12/18.3.98 σύμφωνη γνωμοδότηση του Υπηρε¬ 
σιακού Συμβουλίου άρθρ. 37 Ν. 2190/94, εγκρίθηκε η υ¬ 
παγωγή του προσωπικού της Κοινότητας Σταυρού στις 
διατάξεις τα βιβλίου του Ν. 1188/81. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας για 
το έτος 1998 ύψους 5.000.000 δρχ. για το έτος 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 23 Ιουλίου 1998 

Με εντολή Γεν. Γραμ. Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-♦- 

Αοιθ. 4744 (8) 

Συμμετοχή της Κοινότητας Ν. Χανίων Ραμνής στον 

Σύνδεσμο Κοιν. περιοχής Φρε, Ν. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις των άρθων 206 και 212 του Π .Δ. 410/95 
«Δημοτικός και Κοινοτικός Κώδικας». 

2. Την 1/98 απόφαση του Κ.Σ. Ραμνής με την οποία απο¬ 
φασίζουν να είναι μέλος του συνδέσμου με όρους. 


3. Την 3/98 απόφαση του Δ.Σ. του Συνδέσμου Κοιν. πε¬ 
ριοχής Φρε με τη οποία αποδέχονται την 1/98 απόφαση 
του Κ.Σ. Ραμνής. 

4. Την 17287/64 απόφαση της Νομαρχιακής Χανίων ό¬ 
πως τροποοιήθηκε μεταγενέστερα με τις 7784/78, 
14781/91 όμοιες την 620/98 απόφαση του Γεν. Γραμμα¬ 
τέα Περιφέρειας Κρήτης, αποφασίζουμε: 

Τροποποιούμε τις παραπάνω αναφερόμενες αποφά¬ 
σεις μας και ορίζουμε όπως μετέχει η Κοινότητα Ραμνής 
στον Σύνδεσμο Κοιν. περιοχής Φρε όχι ως πλήρες μέλος 
αλλά σύμφωνα με την 1/98 απόφαση του Κ.Σ. Ραμνής (να 
παίρνει νερό με παροχή). 

Από τις διατάξεις της απόφασης αυτής προκαλείται δα¬ 
πάνη σε βάρος της Κοινότητας Ραμνής η οποία δεν μπο¬ 
ρεί να προσδορισθεί. 

Η απόφαση αυτή να δημοσιευθεί στην Εφημερίδα της 
Κυ βερνήσεως. 

Χανιά, 17 Ιουλίου 1998 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αοιθ. ΟΙΚ. 10637 (9) 

Χορήγηση άδειας ασκήσεως επαγγέλματος Κοινωνικού 
Λειτουργού, στην Λάμπρου Σοφία του Σταύρου. 

Ο ΝΟΜΑΡΧΗΣ ΕΥΒΟΙΑΣ 

Με την απόφαση του Νομάρχη Εύβοιας έχει χορηγηθεί 
στην Λάμπρου Σοφία του Σταύρου άδεια άσκησης επαγ¬ 
γέλματος Κοινωνικού Λειτουργού. 

Χαλκίδα, 9 Ιουλίου 1998 

Με εντολή Νομάρχη 
Η Διευθύντρια 
Ρ. ΛΕΟΝΤΑΡΗ 

-Φ- 

Αοιθ. 8592 (10) 

Έγκριση τροποποίησηςτων κανονισμών των Αμοιβαίων Κε¬ 
φαλαίων «ΕΥΡΩΠΑΪΚΗ ΠΙΣΤΗ ΑΝΑΠΤΥΞΙΑΚΟ ΕΣΩΤΕ¬ 
ΡΙΚΟΥ», «ΕΥΡΩΠΑΪΚΗ ΠΙΣΤΗ ΕΙΣΟΔΗΜΑΤΟΣ ΟΜΟΛΟ¬ 
ΓΙΑΚΟ ΕΣΩΤΕΡΙΚΟΥ», «ΕΥΡΩΠΑΪΚΗ ΠΙΣΤΗ ΣΥΝΑΛΛΑΓ¬ 
ΜΑΤΟΣ ΟΜΟΛΟΓΙΑΚΟ ΕΞΩΤΕΡΙΚΟΥ», ΕΥΡΩΠΑΪΚΗ 
ΠΙΣΤΗ ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΣΩΤΕΡΙΚΩΝ». 

Η ΕΠΙΤΡΟΠΗ ΚΕΦΑΛΑΙΟΑΓΟΡΑΣ 
(Συνεδρίαση 71/1.7.98, θέμα 12) 

Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167Α)«Εταιρείες Επενδύσεων Χαρτοφυλακίου, Αμοιβαία 
Κεφάλαια, Διατάξεις Εκσυγχρονισμού και Εξυγίανσης 
της Κεφαλαιαγοράς και άλλες διατάξεις». 

2. Τους κανονισμούς των ανωτέρω Αμοιβαίων Κεφα¬ 
λαίων που διαχειρίζεται η ΕΥΡΩΠΑΪΚΗ ΠΙΣΤΗ ΑΕΔΑΚ 

3. Την από 25.5.98 αίτηση της εταιρείας με τους υπο- 
βληθέντες κανονισμούς των Αμοιβαίων Κεφαλαίων. 

4. Σχετική εισήγηση του Γεωργίου Γκότση, αποφασίζει 
ομόφωνα: 

Εγκρίνει την τροποποίηση των κανονισμών των κάτωθι 
Αμοιβαίων Κεφαλαίων: 

1. «ΕΥΡΩΠΑΪΚΗ ΠΙΣΤΗ ΑΝΑΠΤΥΞΙΑΚΟ ΜΕΤΟΧΙΚΟ 
ΕΣΩΤΕΡΙΚΟΥ», 

2. «ΕΥΡΩΠΑΪΚΗ ΠΙΣΤΗ ΕΙΣΟΔΗΜΑΤΟΣ ΟΜΟΛΟΓΙΑΚΟ 
ΕΣΩΤΕΡΙΚΟΥ», 

3. «ΕΥΡΩΠΑΪΚΗ ΠΙΣΤΗ ΣΥΝΑΛΛΑΓΜΑΤΟΣ ΟΜΟΛΟ¬ 
ΓΙΑΚΟ ΕΞΩΤΕΡΙΚΟΥ», 

4 . «ΕΥΡΩΠΑΪΚΗ ΠΙΣΤΗ ΔΙΑΧΕΙΡΙΣΗΣ ΔΙΑΘΕΣΙΜΩΝ 
ΕΣΩΤΕΡΙΚΟΥ», 

σύμφωνα με τους υποβληθέντες με Α.Π.: 2605/25.5.98 


τροποποιημένους κανονισμούς από την ΕΥΡΩΠΑΪΚΗ 
ΠΙΣΤΗ Α.Ε.Δ.Α.Κ. 

Η παρούσα να δημοσιευθεί στην Εφημερίδα της 
Κυβέρνησης. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ. -Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσελιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

Ν 

3.500 

>· 

Π (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

Μ 

Αναπτυξιακών Πράξεων (Τ.Α.Π.Σ.) 

30.000 

Μ 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 

Μ 

250 

Μ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 


150 

Μ 

Προκηρύξεων Α.Σ.Ε.Π. 

10.000 

Ν 

500 

» 

Ανωνύμων Εταιρειών & Ε.Π.Ε. 

250.000 

Μ 

12.500 

Μ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 


12.500 * 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σας άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































